L’alcalde de Burjassot, Rafa García, recepciona la finalització de l’obra d’adequació de l’antic Mercat Municipal
2025-07-24

L’alcalde de Burjassot, Rafa García, ha recepcionat la finalització de l’obra d’adequació de l’antic Mercat Municipal. Les obres ja han finalitzat i s’ha procedit a la recepció per part del màxim representant de l’Ajuntament i la signatura de la conclusió de la mateixa. Tal com s’anunciava feia uns mesos, les obres han consistit en l’adequació del sòl de l’edifici, el sistema elèctric, el tractament de l’estructura de fusta, afermant els punts més frèvols del mateix, la pintura i reparació de la part externa i interna del Mercat, tant en fusta com en murs, i la pintura de les parts de ferro que circumden l’estructura.

Com a objectiu principal de l’Equip de Govern s’engegava fa uns mesos un projecte que ha detingut la deterioració de l’edifici antic per poder portar a la pràctica la posada en funcionament de la instal·lació. D’aquesta forma, el barri del Nucli Antic i el municipi de Burjassot recupera un espai únic i històric, com és l’edifici del Mercat Municipal, i al mateix temps dinamitzarà la zona i l’àrea comercial mitjançant la posada en funcionament del mateix. El projecte ha comptat amb subvenció de la Diputació de València i aportació econòmica de l’Ajuntament de Burjassot.